Emma Tallulah Behn

Emma Tallulah Behn (Lommedalen, Norvegia, 2008ko irailaren 29a) printzesa eta jauzi-zalduna da. Marta Luisa Norvegiako printzesaren eta bere senar ohia izan zenaren, Ari Behn idazle zenduaren hirugarren alaba da. Gainera, Norvegiako Harald V.a Norvegiako errege eta Sonia Norvegiako erregina ezkontidearen biloba gazteena da..

Emma zazpigarren postuan dago Norvegiako tronuaren ondorengotza lerroan, bere osabaren, haren ondorengoen, amaren, eta bere bi ahizpa nagusien atzetik, Maud (2003an jaioa), eta Leah (2005ean jaioa).

 Bizitza 

 Jaiotza 
2008 urteko martxoan, Errege Etxeak jakinarazi zuen, komunikatu baten bidez, Marta Luisa printzesa eta Ari Behn idazlea hirugarren umearen zain zeudela, eta jaiotza urte horretako urrian izatea aurreikusten zela.

Emma 2008 urteko irailaren 29an jaio zen, 12:53an, 3700 gramo pisatuz eta 53 cm neurtuz. Alaba ertainarekin bezala, Marta Luisak etxean erditzea erabaki zuen; ordukoan bikoteak Lommedalen herrian zuen egoitzan, Osloren kanpoaldean dagoen herrian. Bere ahizpa nagusiak bezala, Emmak ez du benetako titulurik, baina bai oinordekotza eskubideak, jaiotzez Norvegiako printzesa baten alaba izateagatik.

 Bataioa 
Emma 2009ko urtarrilaren 20an bataiatu zuten Osloko Errege Jauregiko Kaperan. 1920an Danimarkako Ingeborg printzesak eskuz bordatutako jantzia eraman zuen Emmak bataioan eta bere garaian ere eraman zuten, besteak beste, bere ahizpa nagusiek, Maud Angelica Behn eta Leah Isadora Behnek, bere amak eta osaba Norvegiako Haakon Magnus-ek.

Bataio aitabitxi-amabitxiak: aitaren aldeko amona, Marianne Solberg Behn; amaren aldeko izeba, Mette-Marit Norvegiako printzesa; Alexia Greziako printzesa, Christian Udnæss, Carl Christian Christensen, Anbjørg Sætre Håtun eta Sigvart Dagsland.

 Konfirmazioa 
2023 urteko irailaren 3an Bærum-eko Jar elizan jaso zuen konfirmazioa.

 Ohorezko goraipamenak 

 Norvegiako ohorezko sariak 

 link=Archivo:Kong_Harald_Vs_jubileumsmedalje_1991-2016.png|50x50px Harald V.a Norvegiako erregearen Zilarrezko Jubileuaren Oroitzapenezko Domina (2016ko uztailaren 17an).

 Her birth – Verdens Gang, September 29, 2008

 Erreferentziak 

 Kanpo estekak 

Kategoria:Norvegiako erregetza
Kategoria:Nobleak
Kategoria:Printzesak